Taniswit

Taẓrameṭṭuḍt (daɣen taniswit, neɣ s tfransist : Féminisme, s tfinaɣ : ⵜⴰⵥⵔⴰⵎⵟⵟⵓⴹⵜ) d umussu id-ijemɛen yal tiktiwin n tasertit akk-d yidles ɣef izerfan n tmeṭṭut. Iswi n umussu-agi d lemsawa n izerfan gar tulawin d yergazen s uselmed n izerfan n tmeṭṭut. Yebna ɣef umenzay i d-yeqqaren belli irgazen d tulawin d imdanen uqbel kulci. [ 1 ]

Aẓar n wawal

Awal taẓrameṭṭuḍt d awal amaynut s teqbaylit. Yebna s wezwir n "aẓer-" akk-d wawal "tameṭṭuḍt".

Awal "taniswit" neɣ "lfiminism" ussand seg tutlayint tiberraniyin. Lameɛna, amennuɣ ɣef izerfan n tmeṭṭut yella segmi llant timettiyin n umdanen. "Taniswit" yussad seg taɛrabt , ma d "lfiminism" yussad seg tfransit : yenulfad abrid amezwaru deg useggas n 1872 seg Alexandre DUMAS (ameẓyan) deg umegrad mgal timeɣnasin, uqbel ma terra-t Hubertine AUCLET d agla-nsent aseggas n 1882 [ 2 ] .

Amezruy

Tebdad tuttra n tẓrameṭṭut seg wid ig-faqen s lqella n lmizan gar yemdanen ɣef sebba n lǧens-nsen. Mkul amkan, mkul zman yesɛa tẓrameṭṭut -is d wayen id ssutren-t timeɣnasin.

Ɣef tazwara-s, bɣant tulawin ad ɛaqlen yergazen tamkant i sɛant g uggdud.

Di lqarn wis XIX , ssuturen-t ad tili lemsawa zdat lqanun.

Assegassen n 1960, ibaned belli ɣas akken i beddel lqanun, mazal lbaṭṭel yella yettidir deg uxxam, deg beṛṛa, deg uxeddim.

Ass-a, amennuɣ yet-kemmil. Ttwaṭṭfen deg leḥsab tulawin n ddunit s umata [ 3 ] .

Aɣbalu